समस्तीपुर । सोनपुर मंडलक समस्तीपुर-बरौनी रेल खंड पर पसराहा स्टेशनक लग बुधदिन बीच राति मे अम्रपाली एक्सप्रेसक इंजन सहित चारिटा डिब्बा पटरी स उतरि गेल। एहि हादसा मे एक व्यक्तिक मौत भ गेल, जखन कि 22 गोटे घायल छथि। घायल मे किछु लोकक स्थिति गंभीर बताउल जा रहल अछि। घायल यात्री मे एकटा महिला सेहो छथि। ट्रेन समस्तीपुर स कटिहार जा रहल छल। हादसा क बाद मौका पर अधिकारी पहुंच चुकल छथि। राहत काज जारी अछि। किछु ट्रेन कए रद्द करि देल गेल अछि, जखन कि करीब 15टा ट्रेनक मार्ग बदलि देल गेल अछि। 